Tiklos

An tiklos usa ka mahinungdanon nga kalihukan ha kinabuhi han mga mag-uuma ha Leyte. Gintatawag gihapon ito hiya na pintakasi, winaray na pinulungan han bayanihan.An mga grupo han pagrag-uma nagsaragbot nga magtrabaho o maglimpyo ha usa nga tuna kada usa ka adlaw han semana. Puydi gihapon an pagtukod hin balay, pag balhin hin balay tikadto ha lain na lugar ha sulod ha kumunidad o pag andam ha tuna para tamnan. Ini na trabaho waray bayad pero diri gihapon malikayan nga mayda tawo nga mahatag hin pagkaon o irimnon kun mayda ginhihimo nga buruhaton.  Ginhihimo ini han  mga mag-uuma para ha kauswagan han ira social ngan economic nga aspeto. Ini nga kalihukan an gintitikangan han Tiklos nga sayaw. Samtang an mga mag –uuma nagpapahulay,an iba nag irignom hin tuba ngan mayda gihapon nasayaw han Tiklos ngan gin-uupdan hin tambura, gimbal, subbing (usa nga bamboo flute) ngan danay sista. An tukar ha Tiklos asya gihapon an gingagamit para magtawag ha mga mag uuma pagbalik ha ira trabaho.   

Meow

Tiklos nga Sayaw 
Ginpa-ila-ila an Tiklos nga sayaw ni Bernardo T. Pedere ha 1967 University of the Pacific Folk Dance Camp. Hiya usa nga nangunguna nga lalaki na mananayaw ngan consultant han Leyte Filipiniana Folk Dance Group. Hi Francisca Reyes- Aquino, usa nga researcher nagyakan nga ha isla han Panay ngan Leyte nagtikang an sayaw. Han una an gingagamit nga bado para ha sayaw an pantrabaho nga bado pero yana gintutugutan na an mga halaba nga sarwal ngan halu-ag nga bado ha mga lalaki ngan halaba nga saya para ha mga babaye. Puydi gihapon hira magtini-il samtang nagsasayaw.

Kinuhaan